Δυστυχώς, οι κατσαρίδες δεν διαθέτουν συγκεκριμένη περίοδο που μας επισκέπτονται. Γεννούν όλο τον χρόνο και πολλαπλασιάζονται με γοργούς ρυθμούς. Υπάρχουν όμως, 7 πράγματα που μπορείς να κάνεις για να κρατήσεις μακριά τους ανεπιθύμητους επισκέπτες:
Καθάρισε το πάτωμα μία τουλάχιστον φορά την εβδομάδα: Εάν πρόκειται για της κουζίνας, τότε 2 φορές είναι απαραίτητες για να μην μαζεύονται ψίχουλα φαγητού στο πάτωμα που προσελκύουν τις κατσαρίδες.
Ξεφορτώσου τα σκουπίδια: Ο κάδος της κουζίνας δεν πρέπει να γεμίζει σκουπίδια. Οι κατσαρίδες συχνά καταφεύγουν στους κάδους σκουπιδιών, όπου υπάρχουν αμέτρητα βακτήρια και ύστερα γίνονται φορείς και ευθύνονται για σοβαρές ασθένειες.
Πλύνε συχνά τα πιάτα: Τα υπολείμματα τροφών στα πιάτα, εκτός από τις κατσαρίδες, προσελκύουν και άλλα έντομα.
Σφράγισε κάθε άνοιγμα: Σφράγισε με σιλικόνη ρωγμές, τρύπες και χαραμάδες, όπου μπορούν να κρυφτούν και να φωλιάσουν τα έντομα.
Κιβώτια & Σακούλες έξω από το σπίτι: Είναι συχνά μέσα μεταφοράς κατσαρίδων ή αυγών. Εάν επιθυμείς να τα φέρεις μέσα στο σπίτι, πρώτα πρέπει να τα καθαρίσεις.
Επισκεύασε τα υδραυλικά: Τυχόν υδραυλικές βλάβες πρέπει να διορθωθούν και απόφυγε τη συγκέντρωση νερού σε νεροχύτες και νιπτήρες. Οι κατσαρίδες αγαπούν ιδιαίτερα το νερό και την υγρασία και δεν μπορούν να ζήσουν χωρίς αυτή.
Επαγγελματική απολύμανση για κατσαρίδες, δύο φορές το χρόνο: Ο Σεπτέμβρης και ο Απρίλιος είναι οι καταλληλότεροι μήνες, καθώς τότε υπάρχει μεγαλύτερη έξαρση και επιβάλλεται να προχωρήσεις σε απεντομώσεις κατσαρίδων.